Ґрекокатолицька церьков

міні|Ґрецкокатолицькый алумней в Пряшові 1862

Ґрекокатолицька церьков (Католицька церьков візантьского обряду, уніаты) є сполочне означіня про тоты автокефалны (самосправовальны) выходны католицькы церькви, котры мають літурґію візантьского обряду. Тоты церькви дїяють головно в середнїй і выходній Европі (Польско, Словеньско, Україна ітд.). Римокатолицька церьков з нима узко сполупрацує і тримле їх за часть єдиной католицька церьков. Ґрекокатолицькы церькви узнавають авторіту папу римского і здїляють з римокатолицьков церьквов доґматічну науку. Літурґія є але служена не в латиньскім обрядї, але в візантьскім обрядї. Фактічно іде о тоту часть православных церьквей, котры ся в польско-літовскім штатї на основі брестлітовской унії одскипили од православной церькви і подробили Риму, і далшых церьквей, котры ся ку ним додаточно припоїли далшыма уніями. Православны церькви кличуть ґрекокатолицькы церькви уніятьскыма і беруть їх за одпадликів од православной віры.

 Історія ґрекокатолицькой церкви 
Ґрекокатолицька церква, офиціално звана Католицька церква візантійского обряду, має свої корінї в Ужгородьскій унії з року 1646, коли часть православных священиків у реґіоні Підкарпатя, Земпліну, Шарішу, і Спішу пійшла до єдности з Римом, але зберегла візантійскый (т.зв. "ґрецькый") обряд, церковнославяньскый язык і свою літурґічну традицію.

Ґрекокатолицька церква стала головнов духовнов інштитуційов для великой части карпатскых Русинів. У часах Габсбурґской монархії была офіціално признана і орґанізована з владыками, єпархіями (напр. Мукачовска єпархія, пізніше Пряшівска єпархія), і богословскыма школами.

У 20. столітю, особливо по другій світовій войні, ґрекокатолицька церква была переслідувана в комуністичных державах — много священиків было увязненых, а сама церква зліквідована або насильно приєднана до православя (напр. в Чехословакії 1950-ы рокы). По р. 1989 церква была леґалізована і одтогды возобновила свою діяльность в духовнім, културнім і освітнім жывотї Русинів.

Катеґорія:Грекокатолицка Церковь